# Ilisimatusarfik

**Grønlands Universitet**

**Institut for Læring**

**Studieordning for Almen Diplomuddannelse (AD) i sprog, litteratur og kultur**

Indledning

Kapitel 2. Varighed og titel

Kapitel 3. Adgangskrav

Kapitel 4. Uddannelsens formål

Kapitel 5. Struktur

Kapitel 6. Fagbeskrivelser

Studieordningen er udarbejdet med hjemmel i:

* Landstingslov nr. 19 af 19. november 2007 om Ilisimatusarfik.
* Hjemmestyrets bekendtgørelse nr. 14 af 19. maj 2005 om kandidatuddannelser ved Institut for Uddannelsesvidenskab på Ilisimatursarfik.
* Hjemmestyrets bekendsgørelse nr 51 af 29. december 1994 om adgangskrav til videregående og højere uddannelser uden for Grønland.
* Hjemmestyrets bekendtgørelse nr. 27 af 1. september 1995 om uddannelser og eksaminer ved Ilisimatusarfik.
* Hjemmestyrets bekendtgørelse nr. 14 af 23. juni 2008 om karakterskala og anden bedømmelse
* Hjemmestyrets bekendtgørelse nr. 6 af 2. januar 1990 om censorer ved Ilisimatusarfik.

# Indledning

Den akademiske diplomuddannelse i sprog, litteratur og medier er en del af det kompetencegivende videreuddannelsessystem for voksne. Formålet med uddannelsen er at forbedre lærernes faglige kompetence til at varetage faglige såvel som pædagogiske funktioner på de videregående uddannelser - primært på GU, HHX og HTX.

Eftersom der er stor efterspørgsel på lærere med en akademisk baggrund i faget grønlandsk, har gymnasierne været nødsaget til at ansætte flere folkeskolelærere i faget grønlandsk. Set i relation til de nye læreplaner for grønlandsk, er der på baggrund heraf opstået et behov for en faglig og pædagogisk videreudvikling og opkvalificering.

# Kapitel 2. Varighed og titel

Den akademiske diplomuddannelse i grønlandsk sprog, litteratur og kultur er et deltidsstudium over tre år. Den er normeret til et studenterårsværk, svarende til 60 ETCS-point. En gennemført uddannelse giver ret til titlen Akademisk Diplom i grønlandsk sprog, litteratur og kultur.

# Kapitel 3. Adgangskrav

Adgang til akademisk diplomuddannelse forudsætter, at ansøgeren har gennemført en relevant mellemlang videregående uddannelse. Ansøgere, som har afsluttet en læreruddannelse eller en anden relevant mellemlang videregående uddannelse, starter i uddannelsernes 1. semester.

Ved vurdering af, hvilke ansøgere der skal optages på uddannelserne, lægges der vægt på ansøgerens:

* uddannelsesmæssige kvalifikationer,
* erhvervserfaring, og
* begrundelse for ønsket om optagelse på uddannelsen.

# Kapitel 4. Uddannelsens formål

Formålet med akademisk diplomuddannelse er at kvalificere de studerende til at undervise primært på GU, HHX og HTX i Grønland samt beskæftigelse i offentlige og private virksomheder, institutioner og organisationer.

Faget grønlandsk på de gymnasiale uddannelser er opdelt i to niveauer: Grønlandsk som modersmål og grønlandsk som begynder/andetsprog. I august 2012 er den nye gymnasiebekendtgørelse trådt i kraft, og de indtil da gældende lærerplaner bliver fornyet.

Eftersom der er stor efterspørgsel på lærere med en akademisk baggrund i faget grønlandsk, har gymnasierne været nødsaget til at ansætte flere folkeskolelærere i faget grønlandsk. Set i relation til de nye læreplaner for grønlandsk, er der på baggrund heraf opstået et behov for en faglig og pædagogisk videreudvikling og opkvalificering. Akademisk diplomuddannelse skal give de studerende bred indsigt i de udbudte fag/fagområders faglige viden, teori og metode og sætte de studerende i stand til at beskrive, formulere, analysere og bearbejde problemstillinger med henblik på enten at give grundlag for videre studier eller at udføre erhvervsfunktioner. I forhold til læreruddannelsen skal den Akademiske Diplomuddannelse udbygge de studerendes faglige viden og øge deres metodiske og teoretiske kvalifikationer samt deres formidlingsevne og selvstændighed.

# Kapitel 5. Struktur

Uddannelsen er en deltidsuddannelse. Sædvanligvis er de studerende ansat i en fuldtidsstilling, hvor der fra arbejdsgiveren ydes en reduktion i den enkeltes timetal. Deltagelse i uddannelsen anses derfor som en del af den studerendes arbejde.

På internaterne er der mødepligt til undervisningen, samt krav om aktiv deltagelse i undervisning. Aktiv deltagelse indebærer bl.a., at den studerende påtager sig opgaver i forbindelse med undervisningen i form af oplæg, fremlæggelser, deltagelse i gruppearbejder / studieteams, øvelser og lignende.

## Kapitel 6. Fagbeskrivelser

**Grønlandsk sprog og sprogbrug**

Målet er, at den studerende udvikler sin færdighed i at undervise og vejlede om grønlandsk sprog og sprogbrug med baggrund i

- viden om sprogets opbygning, virkemidler og funktioner

- kundskaber om sprogpædagogiske og didaktiske metoder

Indhold:

- Sproglige begreber, elementer, regler, normer og sprogbrug på forskellige niveauer såsom syntaks, morfologi, fonologi samt semantik

- Sproglig undervisning på modersmålsniveau

- Iagttagelse og analyse af mundtlig sprogbrug og skrevne tekster.

- Sproghistorie, -psykologi og sociologi

Undervisning: 30 timer

Pensum: 1000-1300

Eksamen: Skriftlig prøve i 6 timer.

Censur: Ekstern

Karakter: GGS-skalaen

ECTS: 10

**Tekstanalyse og litteraturhistorie**

Målet er, at den studerende tilegner sig og videreudvikler:

- indsigt i litteraturteoretiske og litteraturmetodiske problemstillinger

- redskaber til at analysere, fortolke og vurdere litteratur kritisk

- teoretisk indsigt i litteraturens samfundsmæssige og kulturelle betydning.

Indhold:

Analyse, fortolkning og vurdering af ældre og nyere litteratur samt perspektivering til relevant udenlandsk litteratur samt litteratur- og åndshistoriske strømninger.

Forskellige litteraturvidenskabelige metoder i forhold til epoke, genre og stil med henblik på formidling af litteratur i grønlandskundervisningen.

Undervisning: 30 timer

Pensum: 1000-1300

Eksamen: Skriftlig opgave på 10 sider og 45 min. mundtlig fremstilling inkl. votering.

Censur: Ekstern

Karakter: GGS-skalaen

ECTS: 10

**Globalisering og kulturforståelse**

Målet er, at den studerende tilegner sig teoretisk baggrund for at kunne diskutere forskellige perioder i grønlandsk litteratur (kunst, kultur og medier) i forhold til den samfundsmæssige udvikling og som del både af lokale/nationale og internationale/globale strømninger. Der gives indsigt i teorier om kultur, identitet, nationsbygning, internationalisering og globalisering. Særlig vægt lægges på at klæde den studerende på til at indgå i tværfaglige samarbejder med andre fag: dansk, engelsk, historie, samfundsfag.

Indhold:

- nationale og globale strømninger

- nationsbygning og ”banal nationalisme”

- kulturbegrebet

- identitetsbegrebet

- sted og rum

- globalisering, herunder forholdet mellem det globale og det lokale (”glokalisering”)

- teoriernes anvendelse i forbindelse med litteratur og medier (herunder også film og ”populærkultur”)

- tværfagligt samarbejde med sproglige fag – dansk, engelsk samt historie og samfundsfag

- udarbejdelse og diskussion af forslag til konkrete undervisningsforløb

Undervisning: 30 timer

Pensum: 1000-1300

Eksamen: Skriftlig opgave på 10 sider og 45 min. mundtlig fremstilling inkl. votering.

Censur: Ekstern

Karakter: GGS-skalaen

ECTS: 10

**Livshistorier**

Målet er, at den studerende tilegner sig indsigt i det narrative ud fra livshistorier eller selvbiografier, dets form, indhold og funktion. Der gives indsigt i teorier om det narrative, konfigurationen og problemerne omkring definitionen af selvbiografier samt måden at læse dem på.

Indhold:

- Definition på selvbiografien og problemerne knyttet hertil

- Konstruktivismen

- Genre sammenblandingen

- Selvfremstilling

- Fortællerforhold

- Identitetsbegrebet ud fra den konstruktivistiske tilgang

- Det narrative, dets indhold og funktioner

- Konfigurationen af livet til en sammenhængende fortælling, der giver mening

- Receptionen af livshistorier

- Udarbejdelse og diskussion af forslag til konkrete undervisningsforløb

Undervisning: 30 timer

Pensum: 1000-1300

Eksamen: Skriftlig opgave på 10 sider og 45 min. mundtlig fremstilling inkl. votering.

Censur: Ekstern

Karakterskala: GGS-skala

ECTS: 10

**Mundtlig fortælletradition**

Målet er, at den studerende videreudvikler og tilegner sig overblik over og indsigt i grønlandsk mundtlig fortælletraditions former og indhold, dens baggrund, funktion og indsamlingshistorie. Derigennem gives og videreudvikles forudsætningerne for at forholde sig reflekterende til planlægning og anvendelse af mundtlige fortællinger i gennemførelse af undervisningen, som

- et værdifuldt bidrag til et billede af grønlandsk kultur,

- … og en væsentlig side af den,

såvel som derigennem at

- få kendskab til teorier og metoder rettet mod mundtlige fortællinger

- få en forståelse og indsigt i elementerne i den helt væsentlige kommunikation, som mundtlighed er (i forhold til skriftlighed og andre kommunikationsformer).

Indhold

- præsentation af tekster, dækkende

-genreforhold

- univers: verdensbillede, tilblivelse, shamanisme, væsener, eksistentielle forhold,

- æstetiske virkemidler, receptionsæstetik,

- mundtlighedens modalitet: lyd og prosodi, gestik, ansigt og blik, (fortælle-)sprog,

- perfomance/arena

- mundtlighed overfor skriftlighed,

- mundtlig kultur,

- relation til nutidig brug af mundtlig fortælling i Grønland.

Sprog: grønlandsk/dansk/engelsk

Undervisningsomfang, antal timer: 30

Pensum: 1000-1300

Eksamen: Skriftlig opgave på 10 sider med 45 min. mundtlig fremstilling inkl. votering.

Censur intern/ekstern: Ekstern

Karakterskala: GGS-skala

ECTS: 10

**Medieanalyse**

Målet er at den studerende tilegner sig og videreudvikler:

- Kendskab til grundlæggende teorier og metoder indenfor medievidenskab samt deres analytiske anvendelighed

- Redskaber til at analysere, fortolke og vurdere medier

- Kendskab til de væsentligste mediegenrer indenfor fiktion og fakta, herunder spillefilm, dokumentarfilm og nyhedsgenrerne

- Kendskab til de væsentligste medieanalytiske problemstillinger knyttet til trykte og elektroniske medier med særlig vægt på forholdet mellem sprog, fremstillingsform og betydning.

Indhold:

Studiet giver en introduktion til væsentlige sider at medieteorierne. Analyse, fortolkning og vurdering af forskellige, medier.

Undervisningsomfang: 30 timer

Pensum: 1000-1300

Eksamen: Skriftlig opgave på 10 sider med 45 min. mundtlig fremstilling inkl. votering.

Censur intern/ekstern: Ekstern

Karakterskala: GGS-skala

ECTS: 10